Contract  de servicii
Nr.2/23.04.2018

În temeiul art. 43 alin.(1) din HGR nr.395/2016 pentru apobarea Normelor metodologice de aplicare a prevederilor referitoare la atribuirea contractului de achizitie publica/acordului cadru din Legea nr.98/2016 privind achizitiile publice, s-a încheiat prezentul contract de servicii  între

     COMPLEX AGREMENT CALARASI , adresa sediului str.Parc Dumbrava, nr.1, Calarasi , telefon/fax : 0242314152 , cod fiscal 4445192, cont RO83TREZ24A670503200130X deschis la Trezoreria Municipiului Calarasi, reprezentat prin Ing Tatavura Cristian in functia de Director si Oprea Victoria in functia de contabil, în calitate de achizitor, pe de o parte
si 
SC  PROTECTOR GUARD STAR SRL, adresa sediului str.Ion Brezoianu nr.47-49,bloc Liric, sc.C , ap.11,  sector 1, Bucuresti, Tel. 0726/291490, numar de inmatriculare J40/5592/2014 , cod unic de înregistrare RO331148241, cont RO70TREZ7015069XXX015430, deschis la Trezoreria sector 1 Bucuresti reprezentată prin Dumitru Maria functia administrator, în calitate de prestator, pe de altă parte.

2. Definiţii 
2.1 - În prezentul contract următorii termeni vor fi interpretaţi astfel:
a.	contract – reprezintă prezentul contract  şi toate Anexele sale. 
b.	achizitor şi  prestator  - părtile contractante, aşa cum sunt acestea numite în prezentul contract;
c.	preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
d.	servicii - activităţi a căror prestare fac obiect al contractului; 
e.	produse - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;
f.	forţa majoră -  un eveniment mai presus de controlul parţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: razboaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
j. zi - zi calendaristică; an - 365 de zile.
3. Interpretare
3.1 În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.
3.2 Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.
Clauze obligatorii
4. Obiectul principal al contractului  
4.1	- Prestatorul se obligă să presteze “SERVICII DE PAZA”, in perioada/perioadele si în conformitate cu obligaţiile asumate prin prezentul contract.
-2 posturi de paza permanent, la sediul Complexului de Agrement Calarasi, cu urmatorul program: 01.05.2018-31.08.2018(interval orar 19.00-08.00) si 01.09.2018-31.12.2018 (interval orar 17.00-08.00)

4.2 - Achizitorul se obligă să plătească preţul convenit în prezentul contract pentru serviciile prestate. 
4.3. -  Prestatorul declara ca indeplineste conditiile prevazute de lege pentru indeplinirea obiectului prezentului contract. Licenta nr. 2502/P din 18.07.2014 emisa de I.G. al Politiei Romane, constituie anexa la contract si face parte integranta din acesta.
5. Preţul contractului
Preţul convenit pentru îndeplinirea contractului, respectiv pentru serviciile definite la art. 4, plătibil prestatorului de catre achizitor, este de 94.640,40 lei, la care se adauga TVA (6858 ore x 13.80 lei /ora ), cu un tarif de 13.80 lei /ora, la care se adauga T.V.A.

6. Durata contractului
Durata prezentului contract este pana la data de 31.12.2018, cu posibilitatea prelungirii prin act aditional. 
Prezentul contract intra in vigoare la data de 01.05.2018.

7. Documentele contractului
Documentele contractului sunt:
a) oferta prezentata de SC PROTECTOR GUARD STAR SRL;
c) acte adiţionale, daca se vor încheia ulterior prin acordul partilor.

8.  Obligaţiile principale ale prestatorului
8.1- Prestatorul se obligă să presteze serviciile la standardele şi sau performanţele prezentate în prezentul contract. 
8.2 - Prestatorul se obligă să despagubească achizitorul împotriva oricăror:
i)	reclamaţii şi acţiuni în justiţie, ce rezultă din încalcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi
ii)	 daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încalcare rezultă din respectarea temei de proiectare de către achizitor.
8.3 -Prestatorul se obliga sa solicite aprobarea prealabila in scris a Achizitorului inainte de subcontractarea serviciilor (partial sau total) unui tert.
8.4 – Prestatorul va considera toate documentele si informatiile care ii sunt puse la dispozitie, referitoare la contract, drept private si confidentiale si nu va publica sau va divulga nici un element al contractului fara acordul scris al Achizitorului.
8.5 – Prestatorul asigura efectivul de agenti si presteaza serviciile in conformitate cu obiectul contractului.
8.6 – Prestatorul informeaza conducerea achizitorului in scris despre principalele probleme referitoare la modul de functionare a pazei si va propune masurile necesare pentru cresterea eficientei acesteia.
8.7 – Prestatorul presteaza serviciile de paza si protectie cu agenti avizati de catre Inspectoratul de Politie si care corespund conditiilor prevazute de lege, fiind direct raspunzator in cazul constatarii de nereguli de catre organele abilitate.
8.8 – Prestatorul asigura consultanta de specialitate achizitorului pentru intocmirea Planului de Paza, stabileste dispozitivul de alarmare cat si alte masuri necesare pentru asigurarea securitatii depline a obiectivelor pazite si linistea in perimetrul acestora, cat si pe traseele stabilite ca facand parte integranta din dispozitivul de paza, la semnarea contractului. Planul de paza avizat de organele de politie va face parte integranta din prezentul contract.
8.9 - Prestatorul se obliga sa ia in primire toate bunurile pe care achizitorul le preda, si care fac obiectul prezentului contract.
8.10 - Prestatorul se obliga sa raspunda de toate bunurile luate in primire de la achizitor, in conditiile prezentului contract.
8.11 - Sa asigure personalului angajat urmatoarele: echipament cu insemnele distinctive ale prestatorului(conform legislatiei in domeniu) , telefon mobil sauu statie de emisie receptie cu legatura intre posturile de paza, spray iritant, lanterna.
9.  Obligaţiile principale ale achizitorului
9.1 - Achizitorul se obligă să recepţioneze, potrivit art.14, serviciile prestate în termenul convenit.
9.2 – Achizitorul se obligă să plătească preţul către prestator în termen de 30 zile  de la primirea facturii de către acesta. 

10.  Sancţiuni pentru neindeplinirea culpabilă a obligaţiilor 
10.1- În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalitaţi, o sumă echivalentă cu o cotă procentuală din preţul contractului – 0,01% zi din pretul total al contractului.
10.2- În cazul în care achizitorul nu onorează facturile în termen de 30 de zile de la expirarea perioadei convenite conform pct.9.2, atunci acesta are obligatia de a  plăti, ca penalităţi, o sumă echivalentă cu o cotă procentuală din plata neefectuată – 0,01% zi din suma restanta si neachitata.
10.3- Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.
10.4- Achizitorul îşi rezervă dreptul de a renunţa oricând la contract, printr-o notificare scrisă adresată furnizorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator.
10.5 - Achizitorul isi rezerva dreptul de a denunta unilateral contractul in cazul aparitiei unor circumstante care nu au putut fi prevazute la data incheierii contractului si care conduc la mopdificarea clauzelor contractuale in asa masura incat indeplinirea contractului ar fi contrara interesului public.
10.6 -Partea care invoca o cauza de incetare a contractului o va notifica celeilalte parti cu cel putin 10 zile inainte de data la care cauza de incetare urmeaza sa-si produca efectele.
10.7 - In toate cazurile, prestatorul are dreptul de vapretinde numai plata corespunzatoare partii din contract indeplinite pana la data denuntarii unilaterale a contractului. 
.

Clauze specifice

11. Garanţia de bună execuţie a contractului. – daca este cazul
11.1 - (1) Prestatorul se obligă să constituie garanţia de bună execuţie a contractului în cuantum de...-... din valoarea contractului, printr-un instrument de garantare emis în conditiile legii de o societate bancara sau de o societate de asigurari, in conformitate cu prevederile art.40 alin.(1) din HGR nr.395/2016 sau prin retineri succesive din sumele datorate pentru facturi partiale, in conformitate cu prevederile art.40 alin.(3)-(4) din HGR nr.395/2016, caz in care contractantul are obligatia de a deschide un cont la dispozitia autoritatii contractante la o banca agreata de ambele parti.
11.2 -  Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întarziere sau execută necorespunzator obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorul, precizând totodată obligaţiile care nu au fost respectate.   

12.  Alte resposabilităţi ale prestatorului
12.1 - (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu prevederile contractuale.
(2) Prestatorul se obligă să supravegheze prestarea serviciilor,  sa asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute de şi pentru contract, în masura în care necesitatea asigurării acestora este prevazută în contract sau se poate deduce în mod rezonabil din contract.  
12.2 -  Prestatorul este pe deplin responsabil pentru execuţia serviciilor . Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului. 
13.  Alte responsabilităţi ale achizitorului
Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a solicitat în tema de proiectare şi pe care le considera necesare îndeplinirii contractului.
14.  Recepţie şi verificări 
14.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din oferta. 
14.2 - Verificările vor fi efectuate în conformitate cu prevederile din prezentul contract. Achizitorul are obligaţia de a notifica, în scris,  prestatorului, identitatea reprezentanţilor săi împuterniciţi pentru acest scop.

15. Începere, finalizare, întârzieri, sistare
15.1 - (1)  Prestatorul are obligaţia de a începe prestarea serviciilor în timpul cel mai scurt posibil de la semnarea contractului, respectiv data de 01.05.2018. 
 (2) În cazul în care  prestatorul suferă întârzieri şi/sau suportă costuri suplimentare, datorate în exclusivitate achizitorului părţile vor stabili de comun acord:
a) prelungirea perioadei de prestare a serviciului, şi
b) totalul cheltuielilor aferente, dacă este cazul, care se vor adauga la preţul contractului.
15.2 - (1) Serviciile prestate în baza contractului sau, dacă este cazul, oricare fază a acestora prevazută a fi terminată într-o perioadă stabilită în termenul de prestare, trebuie finalizate în termenul convenit de parţi, termen care se calculează de la data începerii prestării serviciilor.
(2) În cazul în care: 
i)	orice motive de întârziere, ce nu se datorează  prestatorului, sau
ii)	alte circumstanţe neobisnuite susceptibile de a surveni, altfel decât prin încalcarea contractului de către prestator,
îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci parţile vor revizui, de comun acord, perioada de prestare şi vor semna un act adiţional. 
15.3 - Dacă pe parcursul îndeplinirii contractului, prestatorul nu respectă termenul de prestare, acesta are obligaţia de a notifica acest lucru, în timp util, achizitorului. 
15.4 - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului. 

16. Amendamente 
Parţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului, cu respectarea dispozitiilor legale in vigoare.

17. Forţa majoră
17.1 - Forţa majoră este constatată de o autoritate competentă.
17.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
17.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
17.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
17.5 - Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte parţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

18. Soluţionarea litigiilor
18.1 - Achizitorul şi  prestatorul vor face toate eforturile pentru a rezolva pe cale amiabilă, prin conciliere directa convocata in scris intre parti, orice neînţelegere sau dispută care se poate ivi între ei în cadrul sau în legatură cu îndeplinirea contractului.
18.2 - Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze,  de către instanţele judecatoreşti din România. 

 19. Limba care guvernează contractul
Limba care guvernează contractul este limba română.

20. Comunicări
20.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.
(2) Orice document scris trebuie înregistrat atât în momentul transmiterii cât şi în momentul primirii.
20.2 - Comunicările între părţi se pot face şi prin telefon, telegramă,  fax sau e-mail, cu conditia conmfirmarii in scris a primirii comunicarii.

21. Legea aplicabilă contractului
Contractul va fi interpretat conform legilor din România.

Parţile au înteles să încheie azi, 23.04.2018, prezentul contract în 2  exemplare, la sediul Complexului de Agrement Calarasi, unul pentru achizitor si unul pentru prestator.    

Achizitor,
Complex Agrement Calarasi
Director,
Ing. Tatavura Cristian                                                Prestator,
                                                              PROTECTOR GUARD STAR SRL,
                                                              ADMINISTRATOR,
                                                              MARIA DUMITRU

Contabil,
Referent,
Oprea Victoria